Diari Oficial de la Generalitat Valenciana


Sumari del DOGV 6662, del 30-11-2011 (2011/12113)

Informació pública de l'alternativa tècnica de programa d'actuació aïllada per a desenvolupar l'àrea de repartiment de les parcel·les que donen a l'avinguda de Burjassot, números 44-46 de València.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6662

Data del DOGV
:   30-11-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12363


Data del document
:   18-11-2011

Organisme emissor
:   Progalzar, SL

Tipus de document
:   Anunci

Descriptors 

:   * València
    * pla d'urbanisme
    * empresa privada

Informació pública de l'alternativa tècnica de programa d'actuació aïllada per a desenvolupar l'àrea de repartiment de les parcel·les que donen a l'avinguda de Burjassot, números 44-46 de València. [2011/12070]  
L'entitat Progalzar, SL, i amb CIF L67732214, a l'efecte del que disposen els articles 146 i següents de la Llei 16/2.005, de 30 de desembre, Urbanística Valenciana, i article 258 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, informa a tots els possibles interessats i sotmet a una segona informació pública:  
  
1r. L'alternativa tècnica de programa d'actuació aïllada (comprensiva de memòria d'alternativa tècnica de programa d'actuació aïllada, projecte d'urbanització i projecte de reparcel·lació amb compte de liquidació, calendari de quotes i annex de valoració), que ha presentat a fi de desenvolupar l'àrea de repartiment de les parcel·les que donen a l'avinguda de Burjassot, núm. 44-46 de València i que arreplega les correccions exigides pels tècnics municipals.  
2n. L'alternativa tècnica de programa d'actuació aïllada i documents que l'acompanyen han sigut protocol·litzats de nou en la notaria de Manuel Angel Rueda Pérez, sítia a València, carrer de Roger de Llúria, núm. 28.   
3r Un exemplar de la dita alternativa tècnica s'ha depositat, amb data 10 de novembre de 2011, en l'Ajuntament de València.   
4t. El present anunci es publicarà en el Diari Oficial de la Comunitat Valenciana.   
Abans de la publicació al·ludida, es procedirà a la remissió d'avisos als titulars cadastrals i registrals, d'acord amb el llistat que s'ha protocol·litzat en acta notarial i del qual no consta cap propietari com a desconegut.   
5t. Dins del termini d'un mes, a comptar de la publicació en el Diari Oficial de la Comunitat Valenciana, qualsevol persona podrà comparéixer en la notaria de Manuel Angel Rueda Pérez, en horari de 10.00 a 13.00 hores, i obtindre, a costa seua, còpia de l'acta que conté l'alternativa tècnica i documentació complementària o sol·licitar la seua exhibició.   
Igualment es podrà consultar la dita documentació i l'expedient administratiu format a este efecte a l'Ajuntament de València els dies hàbils. de 09.00 a 14.00 hores, així com en la pàgina web de l'Ajuntament de València .  
6t. Dins del mencionat termini d'un mes podran presentar-se al·legacions al programa i projectes presentats o alternatives tècniques que pretenguen competir amb l'exposada al públic.   
7m. Una vegada finalitzat el termini indicat, i en el cas que s'hagen presentat noves alternatives en competència amb la que s'ha iniciat el present procediment, s'obrirà un nou termini d'informació pública de 15 dies.  
8u. Acabat el termini d'un mes d'informació pública o, si és el cas, el de 15 dies d'informació pública de les noves alternatives, i durant el termini de 10 dies comptats des de la finalització dels terminis anteriorment indicats, es podran presentar proposicions juridicoeconòmiques a qualsevol de les alternatives tècniques presentades.   
  
València, 18 de novembre de 2011.- En representació de Progalzar, SL: Carlos Galiano Frías.